stanford-oval/wikipedia huggingface dataset:
1969 בספורט
כדורסל > כדורסל לפי מדינות > ברית המועצות

אליפות ברית המועצות בכדורסל גברים - צסק"א מוסקבה זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל - הכוכב האדום בלגרד זוכה באליפות.
כדורסל > כדורסל לפי מדינות > ישראל

הפועל תל אביב זכתה באליפות המדינה בכדורסל, כשסיימה ראשונה בליגה הסדירה.
גביע המדינה בכדורסל - הפועל תל אביב זכתה בתחרות.
כדורסל > כדורסל לפי מדינות > ספרד

ליגת העל הספרדית בכדורסל - ריאל מדריד זוכה באליפות.
מרוצי מכוניות

באליפות פורמולה 1 מנצח ג'קי סטיוארט (אנגליה)
פוטבול

בסופרבול מס' 3 זוכה ניו יורק ג'טס בניצחון 7:16 על בולטימור קולטס.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 6 ביולי | 100 מטר גב | קארן מויר | דרום אפריקה דרום אפריקה | אוטרכט, הולנד | 1:05.6 דקות |
| 17 באוגוסט | 1500 מטר חופשי | דבי מאייר | ארצות הברית ארצות הברית | לוס אנג'לס, ארצות הברית | 17:31.2 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 22 במרץ | 200 מטר חזה | ניקולאי פנקין | ברית המועצות ברית המועצות | מינסק, ברית המועצות | 2:26.5 דקות |
| 19 באפריל | 200 מטר חזה | ניקולאי פנקין | ברית המועצות ברית המועצות | מגדבורג, גרמניה המזרחית | 2:25.4 דקות |
| 20 באפריל | 100 מטר חזה | ניקולאי פנקין | ברית המועצות ברית המועצות | מוסקבה, ברית המועצות | 1:06.2 דקות |
| 11 ביולי | 400 מטר חופשי | גארי הול סניור | ארצות הברית ארצות הברית | סנטה קלרה, ארצות הברית | 4:38.7 דקות |
| 12 ביולי | 200 מטר גב | רולנד מאתס | גרמניה המזרחית גרמניה המזרחית | - | 2:07.4 דקות |
| 12 ביולי | 200 מטר חופשי | מארק ספיץ | ארצות הברית ארצות הברית | סנטה קלרה, ארצות הברית | 1:54.3 דקות |
| 14 באוגוסט | 200 מטר גב | רולנד מאתס | גרמניה המזרחית גרמניה המזרחית | - | 2:06.6 דקות |
| 14 באוגוסט | 400 מטר חופשי | גארי הול סניור | ארצות הברית ארצות הברית | לואיסוויל, ארצות הברית | 2:09.6 דקות |
| 15 באוגוסט | 400 מטר חופשי | גארי הול סניור | ארצות הברית ארצות הברית | לואיסוויל, ארצות הברית | 4:33.9 דקות |
| 17 באוגוסט | 200 מטר מעורב אישי | האנס-יואכים פסנאכט | גרמניה המערבית גרמניה המערבית | לואיסוויל, ארצות הברית | 4:04.0 דקות |
| 17 באוגוסט | 800 מטר חופשי | מייק ברטון | ארצות הברית ארצות הברית | לונג ביץ', ארצות הברית | 8:34.3 דקות |
| 17 באוגוסט | 1500 מטר חופשי | מייק ברטון | ארצות הברית ארצות הברית | לונג ביץ', ארצות הברית | 16:04.5 דקות |
| 23 באוגוסט | 100 מטר גב | רולנד מאתס | גרמניה המזרחית גרמניה המזרחית | וורצבורג, גרמניה המערבית | 57.8 שניות |
שיט

צמד השייטים הישראלי צפניה כרמל ולידיה לזרוב זוכים באליפות העולם בשיט מפרשיות מדגם 420 הנערכת בשוודיה והופכים בכך לספורטאים הישראלים הראשונים המוכתרים כאלופי העולם.
נולדו

3 בינואר - מיכאל שומאכר, נהג מרוצי מכוניות פורמולה 1 גרמני.
1 בפברואר - גבריאל בטיסטוטה, כדורגלן ארנטינאי.
12 בפברואר - סטיב באקלי, מטיל כידון בריטי.
15 במאי - אמט סמית, שחקן פוטבול אמריקאי.
10 במאי - דניס ברגקאמפ, שחקן כדורגל הולנדי.
14 ביוני - שטפי גראף, טניסאית גרמניה.
15 ביוני - אוליבר קאן, שוער כדורגל גרמני.
10 באוקטובר - ברט פארב, שחקן פוטבול אמריקאי.
19 בנובמבר - רישאר ויראנק, רוכב אופניים צרפתי. בעל שיא הזכיות (7) בתואר מלך ההרים בטור דה פראנס.
נפטרו

21 ביוני - מורין קונולי, טניסאית אמריקאית (נולדה ב-1934). האשה הראשונה שזכתה בתואר גראנד סלאם.
31 באוגוסט - רוקי מרציאנו, מתאגרף אמריקאי (נולד ב-1923). אלוף העולם היחידי בהיסטוריה (במשקל כבד) שפרש לא מנוצח.
6 בספטמבר - ארתור פרידנרייך, כדורגלן ברזילאי (נולד ב-1892). אחד מראשוני הכוכבים שחומי העור בספורט העולמי. נמצא במקום השני (אחרי פלה) במספר השערים שהבקיע בקריירה שלו.
12 באוקטובר - סוניה הני, מחליקה אמנותית נורווגית (נולדה ב-1912). נחשבת על ידי רבים כמחליקה האמנותית הטובה בהיסטוריה.
רוד לייבר משלים זכייה שנייה בתואר הגראנד סלאם
פדרו סרמיינטו דה גמבואה

| --- | --- |

 לידה:  18 באוגוסט 1530 פונטבדרה, כתר קסטיליה 
 פטירה:  1592 (בגיל 61 בערך) ליסבון, ממלכת פורטוגל 
 מדינה:  ספרד 
 
פדרו סרמיינטו דה גמבואה (Pedro Sarmiento de Gamboa; ‏ 1532 – 1592) היה חוקר, סופר, היסטוריון, מתמטיקאי, אסטרונום ומדען ספרדי. מקום הולדתו אינו ברור וייתכן שהיה פונטבדרה, או אלקלה דה אנארס בקסטיליה, שם נודע שמו. אביו, ברטולומה סרמיינטו, נולד בפונטבדרה ואמו מריה גמבואה נולדה בבילבאו שבחבל הבסקים.
ביוגרפיה

בגיל 18 התגייס סרמיינטו דה גמבואה לצבא המלכותי בזמן המלחמות באירופה. בשנים 1550–1555 מי שיהיה בעתיד נווט ימי, נלחם בצבאותיו של קרל החמישי, קיסר האימפריה הרומית הקדושה, שהיה גם מלך ספרד (כקרלוס הראשון). בשנת 1555 החל את דרכו בחקירות העולם בהפלגה באוקיינוס האטלנטי. היעד הראשון שלו היה "ספרד החדשה" (מקסיקו), שם התגורר שנתיים. מעט ידוע על התקופה הזו בחייו, מלבד העובדה שהוא נתקל בקשיים עם האינקוויזיציה. לאחר מכן הפליג לפרו, שם התגורר למעלה מעשרים שנה, וזכה למוניטין כנווט ימי.
בלימה הואשם על ידי האינקוויזיציה בהחזקת שתי טבעות קסם וקצת דיו קסמים ואפילו בהתיהדות. לאחר מכן הצטרף למשלחתו של אלברו דה מנדניה שיצאה לדרום האוקיינוס השקט כדי למצוא את הטרה אוסטרליס הלא מוכרת. אילו עקב מנדניה אחרי ההוראות של סרמיינטו היה מגיע לניו זילנד או לאוסטרליה. במקום זאת הם גילו את איי שלמה בשנת 1568. המשלחת לא הצליחה למצוא זהב וניסיונות להקים יישוב באיי שלמה הסתיימו בכישלון.
על מנת לקחת לעצמו קרדיט על התגליות, השמיד מנדניה את המחברות והמפות שיצר פדרו סרמיינטו דה גמבואה ונטש אותו במקסיקו. עם זאת, במשפט שנערך בלימה ניתנה ההכרה בזכויותיו של סרמיינטו בתגליות האלה.
בשנת 1572 הוזמן על ידי פרנסיסקו דה טולדו, המשנה למלך בפרו, לכתוב את תולדות האינקה. טולדו קיווה שהיסטוריה כזו תצדיק התיישבות ספרדית על ידי חשיפת ההיסטוריה האלימה של האינקה. סרמיינטו אסף עדויות בעל פה ממקור ראשון מאנשי האינקה וכתב את היסטוריה של האינקה, שמתעדת את כיבושם האלים של האזור.
תולדות האינקה

הספר נכתב בקוסקו, בירת אימפריה האינקה, ארבעים שנה בלבד לאחר בואם של הספרדים הראשונים לעיר. היסטוריית האינקה של סרמינטו מכילה תיאורים מפורטים במיוחד של תולדות האינקה והמיתולוגיה שלהם. החסות המלכותית לעבודתו הבטיחה לסרמיינטו גישה ישירה לפקידים הספרדים הגבוהים ביותר בקוסקו. הדבר אפשר לו לזמֵן ילידים בעלי השפעה, כמו גם את אלה שהיו עדים לנפילת אימפריה האינקה, כך שיוכלו לספר את סיפוריהם.
סרמיינטו דה גמבואה נסע רבות וראיין מספר מנהיגים מקומיים, בהם בני משפחות האינקה המלכותיות, ואת מעט הכובשים הספרדים שנותרו שעדיין התגוררו בקוסקו. לאחר השלמת הטיוטה הראשונה של הספר, במאמץ חסר תקדים לבסס את האותנטיות הבלתי מעורערת של היצירה, הוא נתן את כתב היד שלו לארבעים ושניים אנשים ילידים לצורך פירושם ותיקונם. לאחר הקריאה, שהתקיימה ב־29 בפברואר וב־1 במרץ 1572, הופקד כתב היד בידי חבר המשמר האישי של המשנה למלך. הוא אמור היה לקחת את כתב היד לספרד ולמסור אותו לפליפה השני, מלך ספרד, יחד עם ארבעה בדים מצוירים המציגים את תולדות האינקה ומספר חפצים אחרים שטולדו אסף. עם זאת, בשל שורה של אירועים חריגים, המסמך הנדיר הזה של תולדות האינקה נעלם במשך מאות שנים.
מצר מגלן

הוא הפך למפקד התחנה הימית באוקיינוס השקט בשנת 1578, כאשר סר פרנסיס דרייק תקף בחופי פרו ומקסיקו. סרמיינטו דה גמבואה הפליג מנמל קייאו עם אחד עשר כלי שיט בשנת 1579 כדי לתפוס את דרייק. הוא לא מצא אותו, ועבר מערבה דרך האוקיינוס השקט, אבל הוא חקר את חופי האוקיינוס השקט לאורך אמריקה הדרומית, ועבר את מצרי מגלן ממערב למזרח בפעם השנייה. הוא שִרטט מפות חשובות של נקודות רבות במצר, לאחר שייט וחציית האוקיינוס האטלנטי מדרום-מערב לצפון-מזרח, הוא הגיע לספרד בסוף 1580.
לאחר שדיווח על תוצאות משלחתו למלך ספרד פיליפה השני, המלך החליט לבצר את המצר, ובשנת 1581 שלח משלחת של עשרים וארבעה כלי שיט עם 2,500 איש מקדיס, בפיקודם של סרמיינטו דה גמבואה ודייגו פלורס ואלדז (פור'). המשלחת איבדה שמונה כלי שיט בסערה, ודה ואלדז, כתוצאה מיריבות עם סרמיינטו דה גמבואה, נטש אותו עם שנים-עשר כלי שיט בכניסת למצר וחזר לספרד.
עם ארבעה כלי שיט בלבד המשיך סרמיינטו דה גמבואה את ההפלגה והגיע בינואר 1583 לנקודה מתאימה שם הקים מצודה ומושבה שהוחזקה על ידי 300 איש, אותה כינה 'ריי דון פליפה'. היישוב נכשל זמן קצר לאחר שהוא עזב, וכשביקר בהריסות המקום תומאס קוונדיש בשנת 1587 הוא שינה את שמו ל"נמל הרעב".
בשנת 1584 הפליג סרמיינטו דה גמבואה לאירופה, אך הוא נפל בשבי הצי האנגלי בפיקודו של סר וולטר ראלי ונלקח לאנגליה שם הוצג בפני המלכה אליזבת הראשונה. הם ניהלו שיחה בלטינית, שהייתה שפתם היחידה המשותפת, ולמרות המדיניות הרשמית של ספרד לשמור בסוד כל מידע הקשור לניווט, הוא שיתף את מפותיו עם הקרטוגרפים האנגלים. המלכה אליזבת נתנה לו "מכתב שלום" שיישא למלך פיליפה השני מספרד.
בדרכו חזרה לספרד, הוא נלכד על ידי הוגנוטים צרפתים והוחזק בשבי עד 1588. באותה תקופה ספרד הרכיבה את הארמדה הספרדית ותקפה את הצי האנגלי. אילו נמסר "מכתב השלום" של המלכה אליזבת קוד לכן, ייתכן שלא הייתה פורצת מלחמה.
בינתיים המושבה של דה גמבואה התפרקה עקב רעב; אחד הניצולים חולץ על ידי צי קוונדיש בשנת 1587, ואחד אחר על ידי מריצ'ה בשנת 1589. לאחר שחרורו, הגיש סרמיינטו דה גמבואה תלונה למלך ספרד נגד דייגו פלורס דה ואלדז. נראה שתלונתו נזנחה.
באחרית חייו

פדרו סרמיינטו דה גמבואה הקדיש את שארית חייו לכתביו וכן פעל בעריכת שירה. במשימתו הימית האחרונה בשירות המלך הופקד כאדמירל על ארמדה בדרכה להודו. הוא מת בעת ההפלגה, סמוך לחופי ליסבון.
הערות שוליים

↑  Relación y derrotero del viaje y descubrimiento del Estrecho de la Madre de Dios - antes llamado de Magallanes
1 2  Quanchi (2005). Historical Dictionary of the Discovery and Exploration of the Pacific Islands, page 221.
↑  Estensen, Miriam (2006). Terra Australis Incognita. Allen & Unwin
↑  Sarmiento de Gamboa, Pedro (1943). Historia de los Incas. Buenos Aires: Emecé Editores.
↑  Vaccarella, Eric. "Fábulas, letras, and razones historiales fidedignas: The Praxis of Renaissance Historiography in Pedro Sarmiento de Gamboa's Historia de los Incas ". Colonial Latin American Review 16 (1): 97–103.
↑  Sarmiento de Gamboa, Pedro (2007). The History of the Incas. English translation of Pedro Sarmiento de Gamboa’s (1572) Historia de los Incas. Translated and edited by Brian S. Bauer and Vania Smith. Introduction by Brian S. Bauer and Jean Jacque Decoster. Austin: The University of Texas Press.
↑  Quanchi, Max (2005). Historical Dictionary of the Discovery and Exploration of the Pacific Islands. The Scarecrow Press.
| --- | --- |
בקרת זהויות :  NLI: 987007337476705171  PLWABN: 9812830379205606  BNE: XX944438  BnF: cb120722138 (data)  CiNii: DA0521387X  GND: 118642235  ICCU: MILV085282  ISNI: 0000 0001 1022 4372  LCCN: n50058399  NKC: mub2013765141  NTA: 144545896  RERO: 02-A000144321  SUDOC: 029004691  VIAF: 87912268   WorldCat (עם VIAF): 87912268 
מפת העיר קוסקו, 1565
מפת מצרי מגלן, בימינו
סרמיינטו דה גמבואה מוצג בפני המלכה אליזבת הראשונה; תחריט מאמצע המאה-19
מחנה הריכוז קאופרינג

ערך זה עוסק במחנה הריכוז לנדסברג שהיה מסונף למחנה דכאו. אם התכוונתם למחנה העקורים בשם זה, ראו .
| --- | --- |

אחד ממחנות קאופרינג לאחר שחרורו, 29 באפריל 1945
 מידע כללי
 סוג:  מחנה עבודה
 מדינה:  גרמניה
 תאריכים
 תאריך הקמה:  1944
 תאריך שחרור:  27 באפריל 1945
 אוכלוסייה
 צבא משחרר:  בעלות הברית
 השתייכות האסירים:  יהודים
 נתונים
 מספר הנספים:  כ-13,000
  (למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהמחנה הריכוז קאופרינג(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהמחנה הריכוז קאופרינג
מפת השואה: אזורי השליטה הנאצית ונתיבי התעבורה אל מחנות ההשמדה
מחנות ריכוז קאופרינג (בגרמנית: KZ-Kommando Kaufering IV) היו 11 מחנות עבודה שהיו מסונפים למחנה הריכוז דכאו, ופעלו ליד העיירה קאופרינג, במחוז העיר לנדסברג בגרמניה, בשלהי מלחמת העולם השנייה.
היסטוריה

עם התגברות המלחמה האווירית של בעלות הברית נגד מפעלי תעשייה צבאיים גרמנים בשנת 1943, האס אס ומשרד החימוש הגרמני החלו להאיץ את הבנייה של מפעלים תת-קרקעיים גדולי-ממדים, וזאת על פי שיטתו של פרופסור פרנץ דישינגר, דיקן המכון הטכנולוגי הגבוה בברלין. על פי שיטה זו ניתן היה לבנות בונקר בעל ממדים גדולים ללא צורך בהתקנת תמוכות ותבניות לגג המבנה ולקירותיו באזורים שבהם הייתה שכבה גאולוגית טבעית מתאימה. הבנייה התבצעה תוך שימוש במספר גדול של עובדים ואסירי מחנות הריכוז. מאות מחנות לוויין, שצורפו למחנות ריכוז נאציים גדולים, הוקמו ברחבי הרייך הגרמני בשנים 1944–1945. האסירים נאלצו לחפור בתוך הרים או מערות כדי ליצור מערכות עצומות של מנהרות, שישמשו כמקום מוגן למפעלים מפצצות בעלות הברית. אלה ששרדו משימות אלה שימשו בדרך כלל ככוח עבודה לבניית כלי נשק חדשים, כמו מטוס הקרב מסרשמיט Me-262 והטיל הבליסטי V-2.
על מנת לשכן את עובדי הכפייה, הקים האס-אס בקרבת אתרי התעשייה בבוואריה שתי מערכות מחנה מסועפות, מילדורף וקאופרינג, כמחנות משנה של מחנה הריכוז דכאו. אסיריהם נועדו לספק את העבודה הדרושה להקמת מתקנים תת-קרקעיים על מנת לייצר מטוסי קרב באזור לנדסברג. האזור נבחר בין השאר בשל ההרכב הגאולוגי החיובי שלו לבניית מתקנים תת-קרקעיים ענקיים, שהיו אמורים להיות מבודדים על ידי 9–15 מטר של קירות בטון עבים.
ב-18 ביוני 1944 הגיע לקאופרינג המשלוח הראשון ממחנה ההשמדה אושוויץ ובו 1,000 אסירים יהודים מליטא.
באוקטובר 1944 הגיעו משלוחים גדולים של יהודים מפולין, הונגריה, רומניה וצ'כיה, רובם מאושוויץ.
היסטוריה > תנאי החיים במחנות

אסירי המחנות קאופרינג ומילדורף ישנו בבקתות עפר עלובות, שהיו שקועות בחלקן באדמה ומכוסות באדמה כדי להסוות אותן מהאוויר. כל אחד מ-11 מחנות קאופרינג הכיל כמה אלפי אסירים, רובם הגדול היו יהודים. לא ידוע מספרם המדויק של האסירים, אחת הערכות מדברת על מעל ל-28,000 אסירים בכל מחנות קאופרינג שמתוכם שרדו כ־15,000 איש. מחלות, תת-תזונה, עינויים, התעללויות והתנאים הקשים במקומות העבודה ובמחנות גבו את מחירם מהאסירים, וכתוצאה מכך נוצר שיעור תמותה גבוה.
אורי חנוך, אסיר לשעבר, העיד על התנאים במחנות:
הוצעדנו לאחד מאחד עשרה המחנות שהוקמו באזור. כשהגענו למקום ראינו בורות ארוכים שנחפרו באדמה וכוסו בגגות מאולתרים, המחפורות האלה נראו כמו נועדו לחיות, אבל זה היה מקום המגורים שלנו במשך עשרה חדשים. מקום העבודה היה אתר בנייה ענק שתופעל ביום וגם בלילה, לאור זרקורים. בוקר וערב צעדנו קילומטרים לעבר מקום העבודה. לא ידענו מה אנחנו בונים וגם לא שכוונת הגרמנים הייתה "השמדה תוך כדי עבודה", לחסל אנשים תוך כדי ניצולם עד תום, בעבודת פרך, עם מינימום של מזון ותנאים קשים ביותר. הם חישבו ומצאו שאם יתנו לנו אוכל בערך של שש מאות קלוריות ליום, נחזיק מעמד חודש. בשמונה מאות קלוריות יוכלו להפיק מאתנו שלשה ארבעה חדשי עבודה... שתים עשרה שעות ארוכות ביום ובלילה עבדנו באתר הבנייה, שלדי אדם שמשקלם ארבעים קילוגרם, נושאים על גבם שקי מלט ששקלו עשרים ושלשים קילוגרם. מי שכשל ונפל לתוך יציקות הבטון, נקבר חיים.
היסטוריה > פינוי ושחרור

כשהצבא האמריקאי התקרב למתחם קאופרינג בסוף אפריל 1945, האס-אס החל בפינוי המחנות ושליחת האסירים בצעדות המוות לכיוון דכאו. האסירים שלא יכלו לעמוד בקצב לעיתים קרובות נורו או הוכו למוות על ידי השומרים.
ב-27 באפריל שוחררו המחנות, כשרובם נטושים. בקאופרינג הרביעי, האס-אס הצית את צריפי המגורים והרג מאות אסירים שהיו חולים או חלשים מדי מכדי לזוז או להימלט.
מתוך 30,000 האסירים שהובאו לקאופרינג נספו כ-14,500 אסירים ואסירות.
שחרור מחנה קאופרינג ליד העיירה בוכלו (Buchloe) בוצע בידי פלוגה ה', רגימנט 506. החיילים מצאו מאות גופות של אסירים במחנה ומאות אסירים חיים מזי רעב.
הקצין האמריקאי ריצ'רד וינטרס תיאר את תחושותיו בעת ששחרר את המחנה:
הזיכרון של אותם גברים מורעבים והמומים... מעורר רגשות שאין לתארם במילים – רגשות שלא יישכחו לעולם. הרושם שעשה עלי המראה של אותם אנשים מאחורי הגדר גרם לי לומר, רק לעצמי: "עכשיו אני יודע מדוע אני כאן!".
לאחר המלחמה

מבני מחנות קאופרינג נהרסו כמעט כליל. רק שרידים של מחפורות, שרידי מבנים במחנה מס' 7 וקברים הפזורים ביער מעידים על העבר.
בשנת 1989 החליט אקהרד קנובלוך, ראש עיריית גאוטינג, עיירה הסמוכה למיקומם של מחנות קאופרינג, לחקור את המחנות ולאתר ניצולים. בעזרתו ובעזרת עמותה שקמה מניצולי קאופרינג ודכאו, הוקמו בעיירות הסמוכות למחנות בבוואריה עשרים וארבע אנדרטאות זהות ועוד אחת נוספת ב"יד ושם".
באתר הוקם מוזיאון קטן בתוך בסיס צבאי השוכן באחד המפעלים לשעבר. בכניסה למוזיאון הוצב לוח זיכרון.
שחרור אחד ממחנות קאופרינג היה נושאו של פרק בסדרת הטלוויזיה "אחים לנשק" (פרק 9 - "מדוע אנו נלחמים").
הערות שוליים

↑  שורץ, אליעזר, במנהרות אשמדאי : עובדי כפייה יהודיים בתעשייה הצבאית של הרייך השלישי, יד ושם ירושלים, 2015, עמ' 163
↑  קאופרינג באתר יד ושם
↑  השואה באזור לנדסברג
↑  אחד עשרה מחנות הריכוז הנשכחים
↑  סטיבן אמברוז, אחים בקרב, הוצאת כנרת זמורה-ביתן 2005, עמ' 309
↑  אחד עשרה מחנות הריכוז הנשכחים, שם
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שבנייה • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
| --- | --- |
בקרת זהויות :  NLI: 987007311071805171  GND: 4425664-4  LCCN: no97028026  NKC: zmp20221143860  SUDOC: 240556623  VIAF: 122000415   WorldCat (עם VIAF): 122000415
1977 במדע

| 0 | 1 | 2 | 3 |
| --- | --- | --- | --- |
|  |  | 1977  במדע |  |
< · 1975 · 1976 — 1977 — 1978 · 1979 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1977.
ביוכימיה

וולטר גילברט ואלן מקסם פרסמו מנגנון לגילוי מהיר של ריצוף DNA.
פרדריק סנגר פרסם מנגנון לגילוי מהיר של ריצוף DNA.
ביולוגיה

גילוי חיידקים קדומים -המהווים את אחת משלוש העל-ממלכות הטקסונומיות בביולוגיה (לצד אאוקריוטים וחיידקים אמיתיים).
טכנולוגיה

23 באוגוסט – פרס קרמר מוענק לחלוץ בתחום התעופה בכוח שרירי האדם בלבד, פול מקקרידי, מתכננו של המטוס גוסאמר קונדור, הראשון שהצלח לטוס בטיסה מבוקרת ומתמשכת
1 בדצמבר – טיסה ראשונה של הייב בלו מטוס חמקן ראשון
חקר החלל

10 במרץ – גילוי טבעות סביב אורנוס על ידי ג'יימס אליוט.
15 באוגוסט – קליטת אות ה"וואו!" במסגרת פרויקט סט"י.
20 באוגוסט – ארצות הברית שיגרה את החללית וויאג'ר 2.
5 בספטמבר – ארצות הברית שיגרה את החללית וויאג'ר 1.
18 באוקטובר – גילוי כיירון, הקנטאור הראשון שהתגלה.
מדעי המחשב

16 באפריל – הכרזה על Apple II
תחילת ייצור מחשבים Commodore PET.
פיזיקה

גילוי המזון אופסילון על ידי לאון לדרמן
רפואה

18 בינואר – גילוי בקטריה הגורמת למחלת הלגיונרים
3 ביולי – ביצוע בדיקת דימות תהודה מגנטית של בן אדם ראשונה.
פרסום ICD, גרסה 9.
פרסים

פרס נובל
פרס נובל לפיזיקה – פיליפ אנדרסון, ארצות הברית, נוויל מוט בריטניה, ג'ון ואן ולק, ארצות הברית, על המחקר התאורטי הבסיסי של המבנה האלקטרוני של מערכות מגנטיות ולא מסודרות.
פרס נובל לכימיה – איליה פריגוז'ין, בלגיה, על תרומתו לתרמודינמיקה שלא במצבי שיווי משקל.
פרס נובל לפיזיולוגיה ורפואה – רוג'ה גימן, מצרפת/ארצות הברית, אנדרו שלי מארצות הברית, על תיאור הורמון פפטידי המופק במוח ורוזלין זוסמן יאלו מארצות הברית על פיתוח שיטת רדיו-אימונואסיי למדידת כמויות זעירות של הורמון פפטידי על ידי שימוש בנוגדנים מסומנים רדיואקטיבית
פרס נובל לכלכלה - ברטיל אולין (שוודיה), ג'יימס מיד (בריטניה) על תרומותיהם פורצות הדרך לתאוריה של סחר בינלאומי ותזוזות הון בינלאומיות
פרס טיורינג – ג'ון באקוס (John Backus)
נולדו

3 במאי – מרים מירזאח'אני, מתמטיקאית איראנית, הייתה מתמטיקאית איראנית, כלת מדליית פילדס לשנת 2014 (נפטרה ב-2017)
נפטרו

17 באפריל – ריכרד בראואר, מתמטיקאי יהודי גרמני-אמריקאי, תרומתו בולטת בתחומי האלגברה ותורת המספרים, והיה ממייסדי תורת ההצגות המודולרית (נולד ב-1901)
3 ביוני – ארצ'יבלד ויויאן היל, פיזואולוג בריטי, חתן פרס נובל לפיזיולוגיה ורפואה
16 ביוני – ורנר פון בראון מדען טילים גרמני, ואחת מדמויות המפתח בפיתוח טכנולוגיית הטילים בגרמניה ואחר כך בארצות הברית (נולד ב-1912)
26 ביולי – אוסקר מורגנשטרן, כלכלן אוסטרי-אמריקאי, ממייסדי תורת המשחקים (נולד ב-1902)
6 בספטמבר – ג'ון אדנזור ליטלווד, מתמטיקאי בריטי, עסק באנליזה מתמטית (נולד ב-1885)
1968 במדע

| 0 | 1 | 2 | 3 |
| --- | --- | --- | --- |
|  |  | 1968  במדע |  |
< · 1966 · 1967 — 1968 — 1969 · 1970 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1968.
משימת אפולו 8 נכנסת למסלול סביב הירח, ובכך חבריה היו הראשונים לראות את צידו המרוחק של הירח
אסטרונומיה וחקר החלל

18 בספטמבר - רכב חלל סובייטי, זונד 5, הראשון שנכנס למסלול סביב הירח וחוזר לכדור הארץ, הוא גם הראשון שנושא אורגניזמים חיים שהקיפו את הירח.
תומאס גולד מזהה את מהותו של הפולסר, גוף שמימי הפולט פולסים של גלי רדיו שהתגלה לא מכבר, ככוכב נייטרונים.
11 באוקטובר – נאס"א משגרת בהצלחה את אפולו 7, משימה מאוישת ראשונה במסגרת תוכנית אפולו שתפקידה לבדוק היבטים הטכניים של הנחתת אדם על הירח. מתבצע שידור טלוויזיה ראשון מהמסלול סביב כדור הארץ.
24 בדצמבר – ספינת החלל האמריקאית אפולו 8 נכנסת למסלול סביב הירח. פרנק בורמן, ג'יימס לוול הבן וויליאם אנדרס הם בני האדם הראשונים שזכו לראות את צידו המרוחק של הירח. מתקבלים צילומים של זריחת הארץ.
מדעי המחשב

18 ביולי – יצרנית המעגלים המשולבים, חברת אינטל, הוקמה בקליפורניה על ידי גורדון מור ורוברט נויס.
9 בדצמבר – דאגלס אנגלברט מדגים לראשונה פעולה של חומרה ותוכנה המבצעת את רוב הפעילויות של מחשב אישי מודרני, בין השאר עכבר, מעבד תמלילים, היפרטקסט, היפרמדיה, ועידת וידאו, ועידה טלפונית, ושיתוף קבצים.
פיזיקה

בניסויים שנערכו על ידי ג'רום פרידמן, ריצ'רד טיילור והנרי קנדול במאיץ הליניארי של סטנפורד (SLAC) התגלו עדויות לקיומם של קווארק למטה, קווארק למעלה וקווארק מוזר, חלקיקים השייכים למבנה הפנימי של הפרוטון.
פיתוח תא חוטים (Wire chamber) לגילוי חלקיקים על ידי ז'ורז' שרפק במעבדות CERN.
רפואה

פרסום הגדרה למוות מוחי על ידי ועדה מטעם בית הספר לרפואה של אוניברסיטת הרווארד.
אפקט הצופה מהצד מודגם לראשונה בתנאי מעבדה על ידי חוקרים בפסיכולוגיה חברתית.
פרסים

פרס נובל:
פרס נובל לפיזיקה – לואיס אלוורז, על תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים
פרס נובל לכימיה – לארס אונסאגר, על פיתוח היחסים הקרויים על שמו (יחסי אונסאגר Onsager reciprocal relations) להם חשיבות בסיסית בתחום התרמודינמיקה של תהליכים לא הפיכים.
פרס נובל לפיזיולוגיה או לרפואה – רוברט הולי, הר גובינד קוראנה, מרשל וורן נירנברג, על תיאור הקוד הגנטי וביטויו בסינתזה של חלבון.
פרס ישראל:
מדעי היהדות – שמואל ייבין, בנימין מזר, דב סדן
מדעי הרוח – שמואל סמבורסקי, שלמה פינס
מדעי החברה – דוד הורוביץ
מדעי החיים – ארנסט דוד ברגמן
מדעי הרפואה – חיים שיבא
פרס טיורינג – ריצ'רד המינג, על עבודתו בשיטות נומריות, ונושאי גילוי ותיקון שגיאות בתורת הקודים
נולדו

24 בינואר – אנתוני גארט ליסי, פיזיקאי תאורטי אמריקאי, ניסח את "התאוריה הפשוטה להפליא של הכל", המאחדת בין כל הכוחות והחלקיקים. התאוריה לא שלמה ולא מקובלת על קהילת הפיזיקאים
27 באוגוסט – דפנה קוֹלֶר, מדענית מחשב ישראלית אמריקאית, עוסקת בתחום הבינה המלאכותית ויישומה ברפואה
10 בספטמבר – חואן מרטין מלדסנה, פיזיקאי תאורטי ארגנטינאי, עוסק בחקר התהוות חורים שחורים, ידוע על פיתוח ההשערה ההולוגרפית של מלדסנה לתיאור תורת כבידה קוהרנטית
23 בספטמבר – ונדלין ורנר, מתמטיקאי גרמני זכה במדליית פילדס
15 בנובמבר – דֶבְּרה ג'ין (נפטרה ב-2016), פיזיקאית אמריקאית, פורצת דרך בתחום עיבוי בוז-איינשטיין
22 בנובמבר – רזמוס לרדורף, מתכנת דני-גרינלנדי, היוצר של שפת התכנות PHP
28 בנובמבר – ג'יהאד אל-סאנע מדען מחשב ישראלי, עוסק בטכנולוגיה חזותית. מחלוצי ההייטק במגזר הערבי בכלל, ובמגזר הבדואי בפרט.
11 בדצמבר – עמנואל שרפנטייה, ביוכימאית צרפתייה, מכהנת כראש מכון מקס פלאנק לביולוגיית זיהומים, חלוצה בשימוש בקריספר לחיתוך DNA
לא ידוע – נרגס מאוול-וואלא, אסטרופיזיקאית פקיסטנית-אמריקאית הידועה בשל תפקידה בתגלית גלי הכבידה היא